 MESTSKÁ ČASŤ

BRATISLAVA – PODUNAJSKÉ BISKUPICE

Trojičné námestie 11, 825 61 Bratislava

Materiál určený na rokovanie:

* miestnej rady dňa 19.04.2021
* miestneho zastupiteľstva dňa 27.04.2021

Informácia o stave miestnych komunikácií II. a IV. triedy na území mestskej časti po zimnom období 2020 – 21

a návrh na odstránenie závad

Predkladá: Materiál obsahuje:

**Mgr. Zoltán Pék**  - vyjadrenie miestnej rady a komisií

starosta MČ - návrh uznesenia

- informačná správa

Spracoval:

**Ing.** **Stanislav Štěrba**

ved.odd. ŽP,OaCH

**apríl 2021**

**Vyjadrenie miestnej rady (zasadnutie dňa 19.04.2021)**

**UZNESENIE č. 136/2021/MR**

**Miestna rada vzala na vedomie informáciu a odporúča miestnemu zastupiteľstvu schváliť predložený návrh uznesenia.**

**Vyjadrenie komisií**

Komisia finančná, podnikateľských činností a obchodu:

**neprerokovala**

Komisia sociálnych vecí a zdravotníctva:

**neprerokovala**

Komisia školstva, kultúry, mládeže a športu:

**neprerokovala**

Komisia územného plánu, výstavby, životného prostredia, odpadov a cestného hospodárstva:*.*

**Uznesenie : Berie na vedomie a odporúča MiZ zobrať túto správu na vedomie.**

Komisia pre posudzovanie žiadostí:

**neprerokovala**

**Návrh uznesenia:**

Miestne zastupiteľstvo Mestskej časti Bratislava – Podunajské Biskupice

**berie na vedomie**

predloženú Informáciu o stave miestnych komunikácií II. a IV. triedy na území mestskej časti po zimnom období 2020 – 21 a návrh na odstránenie závad.

**I n f o r m á c i a**

**o stave miestnych komunikácií III. a IV. triedy na území mestskej časti**

**po zimnom období 2020 – 21 a návrh na odstránenie závad.**

Informácia o stave miestnych komunikácií III. a IV. triedy na území a v správe Mestskej časti Bratislava – Podunajské Biskupice, aj s návrhom na odstránenie závad, bola naposledy, za predchádzajúci kalendárny rok predložená na rokovanie miestneho zastupiteľstva dňa 26. mája 2020 formou informácie.

Mestská časť vykonáva správu a údržbu na komunikáciách III. triedy v dĺžke 28,8 km a na komunikáciách IV. triedy, čo sú spravidla chodníky, v dĺžke 38,5 km. Ďalšie plochy, ktoré sú v starostlivosti mestskej časti, ako sú parkoviská, námestia a ostatné spevnené plochy, majú rozlohu 169 230 m2.

V rozpočte MČ na rok 2021 bolo schválené ako bežné výdavky na opravu a údržbu mestských komunikácií III. a IV. triedy 60 000,00 Eur. Suma bola oproti predchádzajúcemu obdobiu navýšená o 20 %.

Za posledné roky sa v mestskej časti výrazne zlepšil technický stav komunikácií, ktoré sú v správe mestskej časti. Stalo sa tak hlavne vďaka II. etape budovania kanalizácie a dotácií BSK na ich opravu. V neposlednom rade situáciu pomohlo zlepšiť aj opakované financovanie z vlastného rozpočtu, keď sa rekonštruovali celé úseky povrchov vozoviek, v značnej miere aj celé povrchy chodníkov, najmä v časti Medzi jarkami a v Pôvodnej obci, kde prebehla rekonštrukcia pôvodných chodníkov z betónových kociek.

V predchádzajúcom roku 2020 realizovala na základe výberového konania a uzatvorenej zmluvy opravu výtlkov po zimnom období spoločnosť Pittel + Brausewetter. s.r.o. Celkovo investoval v tomto roku MiÚ Podunajské Biskupice do opravy výtlkov a sieťových rozpadov 35 440,13 €.

Na rekonštrukciu miestnych komunikácií bolo v roku 2020, z rozpočtu 200 000,- €, preinvestovaných 175 636,83 €. Išlo o miestne komunikácie na uliciach: Lotyšská, Baltská, Bodrocká a Hronská.

Obhliadka miestnych komunikácií III. a IV. triedy a zisťovanie ich technického stavu sa v tomto roku ešte neuskutočnilo. Pracovníci oddelenia ŽP,OaCH miestneho úradu čakajú na uvoľnenie epidemiologických opatrení, v zmysle platných vyhlášok a nariadení. Podrobne sa ale zaoberáme a spracovávame e-mailové a telefonické podnety k technickému stavu MK v našej správe od obyvateľov mestskej časti a evidujeme problematické úseky a miesta. Sumár týchto poznatkov a osobne zisteného stavu bude určujúcim prvkom pre bežné opravy, respektíve celoplošné rekonštrukcie miestnych komunikácií pre tento kalendárny rok.

Rovnako ešte nebolo ukončené výberové konanie na dodávateľa opráv výtlkov a sieťových rozpadov po zime 2020 – 21, pre ktoré potrebujeme najskôr zistiť reálnu potrebu a rozsah nutných opráv.

Koncepcia údržby a opráv komunikácií v správe mestskej časti sa v roku 2021 nebude vymykať koncepcii z predchádzajúcich rokov. Technologický proces opráv budú prevažne pozostávať z rezania a frézovania asfaltu (teda mechanického uvoľnenia poškodeného živičného krytu komunikácie), odstránenia živičnej hmoty a nečistôt, penetrácie asfaltovým postrekom a nanesením novej asfaltobetónovej zmesi, vrátane jej zhutnenia valcom, resp. vibračnou doskou.

spracoval: **Ing. Stanislav Štěrba**

vedúci. oddelenia ŽP,OaCH